आधार पंजीयन बनाने में तेजी लाएं
बैठक में अपर कलेक्टर प्रकाश रेवाल ने दिशा-निर्देश दिए।
भास्कर संवाददाता | बुरहानपुर
जिले में आधार पंजीयन का काम धीमा चल रहा है। इसको लेकर सोमवार को समयसीमा की बैठक में प्रभारी कलेक्टर प्रकाश रेवाल ने अफसरों को निर्देश दिए।
उन्होंने आदिवासी, शिक्षा, महिला एवं बाल विकास विभाग के अफसरों से कहा काम में तेजी लाएं। जिन बच्चों के आधार पंजीयन अब तक नहीं हुए हैं उनका पंजीयन प्राथमिकता से कराएं। श्री रेवाल ने जनसुनवाई प्रकरणों की भी समीक्षा की। मुख्यमंत्री स्वरोजगार योजना के ऋण संबंधी मामले में आवेदक से मोबाइल पर बात कर एलडीएम को प्रकरण का निराकरण जल्द करने को कहा। बैठक में जिला पंचायत सीईओ बंसत कुर्रे, एसडीएम केआर बड़ोले, डिप्टी कलेक्टर सुमेरसिंह मुजाल्दा, एमएल आर्य सहित अन्य अफसर मौजूद थे।
ई-शक्ति अभियान के तहत प्रशिक्षण दें
प्रकाश रेवाल ने विभाग प्रमुखों को निर्देश दिए कि अपने-अपने विभाग में कार्यरत महिलाओं को ई-शक्ति अभियान के तहत प्रशिक्षण भेजें। ताकि वे कम्प्यूटर की बेसिक जानकारी के साथ इंटरनेट संबंधी गुर सीख सकें। बैठक में सीएम आवास, अतिक्रमण, जाति प्रमाण पत्र, साधिकार अभियान, पीजीआर प्रकरणों की समीक्षा की गई। इनके काम में तेजी लाने को कहा।
hin_Deva bho_Deva bho_Deva hin_Deva hin_Deva hin_Deva hin_Deva